钦定古今图书集成/历象汇编/乾象典/第095卷 > 《云南志书》 > 临安府
## 钦定古今图书集成/历象汇编/乾象典/第095卷 > 《云南志书》 > 临安府

临安府火井，在阿迷州北三十里郭沼村，水溢出于
田，尝有烟气，或投竹木即燃，夜则有光，边石亦热，出
煤可烧，名曰“火井。”

建水州火焰山，在城西北十里，土有硫黄气，俗传“挛
疾者卧其上辄愈。”

阿迷州火山，在州北三十里，火伏土中，有火处土即
裂，以竹投之辄灼。